laion/Wikipedia-Exotic huggingface dataset:
ერკოლე III დ’ესტე

ერკოლე III დ’ესტე (იტალ. Ercole III d'Este; დ. 22 ნოემბერი, 1727, მოდენა, იტალია — გ. 14 ოქტომბერი, 1803, ტრევიზო, იტალია) — დ’ესტეს დინასტიის წარმომადგენელი. მოდენისა და რეჯიოს ჰერცოგი 1780-1796 წლებში. ჰერცოგ ფრანჩესკო III-ისა და შარლოტ აგლაე ორლეანელის ვაჟი. ერკოლე დაიბადა 1727 წლის 22 ნოემბერს მოდენაში. იგი იყო მოდენისა და რეჯიოს ჰერცოგ ფრანჩესკო III-ისა და მისი ცოლის, პრინცესა შარლოტ აგლაე ორლეანელის ვაჟი. იგი წყვილის მეოთხე შვილი იყო და ჰყავდა უფროსი და, მარია ტერეზა და ორი ძმაც, რომლებიც მის დაბადებამდე გარდაიცვალნენ. შესაბამისად, იგი ტახტის პირველი მემკვიდრე იყო. 1741 წელს ერკოლე იძულებით დააქორწინეს პრინცესა მარია ტერეზა ჩიბო-მალასპინაზე, მასასა და კარარას ჰერცოგინიაზე, რათა შემდეგში ესტეები მის საჰერცოგოებსაც დაპატრონებოდნენ. წყვილს სულ ორი შვილი შეეძინა, თუმცა მათი ქორწინება იმდენად უიღბლო იყო, რომ ისინი წლების განმავლობაში ცალ-ცალკე ცხოვრობდნენ. 1780 წლის 22 თებერვალს იგი მოდენისა და რეჯიოს ახალი ჰერცოგი ხდება ერკოლე III-ის სახელით. ახალმა ჰერცოგმა მამის მიერ წამოწყებული რეფორმების გაგრძელება დაიწყო. მან ააშენა ორი ახალი ხიდი რუბიერასა და სანტო-ამბროჯიოში და ვია-ემილიაში გაიყვანა გზები, რომლებიც მეზობელ საჰერცოგოებთან აკავშირებდა. 1785 წელს დააარსა ატესინის ხელოვნების აკადემია. მისი მმართველობის დროს მოდენაში აღორძინდა ხელოვნება და კულტურა. იგი მფარველობდა ისეთ ხელოვანებს, როგორებიც იყვნენ: ლაცარო სპალანცანი, ჯამბატისტა ვენტური, ჯიროლამო ტირაბოში, ლუდოვიკო რიჩი და ა.შ. 1790 წელს ერკოლე დაქვრივდა, 1795 წელს კი მორგანატიკულად დაქორწინდა თავის საყვარელ ჩიარა მარინიზე. 1796 წლის 7 მაისს ფრანგულმა ჯარებმა ნაპოლეონის სარდლობით მთელი მოდენის საჰერცოგოს ანექსია მოახდინეს, რამაც ერკოლე აიძულა, რომ ვენეციაში გაქცეულიყო. მალევე ფრანგმა ჯარისკაცებმა იგი ვენეციაში დაიჭირეს და მისი სასახლიდან 200,000 ზეჩინის ღირებულების ქონება გაიტანეს. 1797 წელს გაფორმებული კამპოფორმიოს ხელშეკრულებით მას ბადენში მდებარე ბრაიზგაუს საჰერცოგო გადაეცა სამართავად, მაგრამ იგი გერმანიაში არასოდეს ჩასულა და არც ამ წოდებით უსარგებლია. ამის შემდეგ იგი საცხოვრებლად ტრევიზოში გადავიდა, სადაც გაატარა დარჩენილი ცხოვრება და გარდაიცვალა 1803 წლის 14 ოქტომბერს, 75 წლის ასაკში. იგი ესტეს დინასტიის უკანასკნელი მონარქი იყო მოდენის ტახტზე, მის შემდეგ კი ტახტი ერკოლეს შვილიშვილ ჰაბსბურგებს დარჩათ. პირველი ცოლისგან: მარია ბეატრიჩე (1750-1829), ცოლად გაჰყვა ერცჰერცოგ ფერდინანდ კარლ ავსტრიელს, რომელთანაც შეეძინა ათი შვილი; რინალდო ფრანჩესკო (1753), გარდაიცვალა ჩვილი; მეორე ცოლისგან: ერკოლე რინალდო (1770-1795), სკანდიანოს მარკიზი. გარდაიცვალა მშობლების ქორწინებამდე, ამიტომაც იგი ყოველთვის უკანონო შვილად ითვლებოდა; Genealogie ascendante jusqu'au quatrieme degre inclusivement de tous les Rois et Princes de maisons souveraines de l'Europe actuellement vivans [Genealogy up to the fourth degree inclusive of all the Kings and Princes of sovereign houses of Europe currently living] (ფრანგული). Bourdeaux: Frederic Guillaume Birnstiel. 1768. p. 86.
ლენა ნაზარიანი

ლენა ნაზარიანი (დ. 9 მარტი, 1983) — სომეხი პოლიტიკოსი. 2017 წლიდან სომხეთის ეროვნული კრების წევრი. დაამთავრა ერევნის სახელმწიფო უნივერსიტეტი. 2019 წლიდან სომხეთის ეროვნული კრების ვიცე-პრეზიდენტი. ბიოგრაფია სომხეთის ეროვნული კრების ოფიციალურ საიტზე
ანა კოსტანიანი

ანა კოსტანიანი (დ. 17 იანვარი, 1987) — სომეხი პოლიტიკოსი. 2019 წლიდან არის სომხეთის ეროვნული კრების წევრი. არის პოლიტიკური პარტია „ნათელი სომხეთის“ წევრი. ბიოგრაფია სომხეთის ეროვნული კრების ოფიციალურ საიტზე
ნათია სულავა

ნათია სულავა (დ. 5 ნოემბერი, 1976, თბილისი) — საქართველოს პრეზიდენტის ადმინისტრაციის უფროსის მოვალეობის შემსრულებელი 2019 წლის 1 მაისიდან. 1992-1996 წლებში სწავლობდა და წარჩინებით დაამთავრა პიაჩენცას ლინგვისტიკის ლიცეუმის „Orsoline di Maria Immacolata“-ს ევროპული ენებისა და ლიტერატურის ფაკულტეტის სრული კურსი. 1996-2000 წლებში სულავა სწავლობდა პარმის სასწავლო უნივერსიტეტის იურისპრუდენციის ფაკულტეტზე. არის სამართლის მაგისტრი. 2002-2004 წლებში იყო ევროპის საბჭოში ადამიანებით ვაჭრობის (ტრეფიკინგი) წინააღმდეგ კონვენციაზე მომუშავე სპეციალური სამუშაო ჯგუფის წევრი, წარმოადგენდა საქართველოს. 2004-2013 წლებში მუშაობდა საქართველოს საგარეო საქმეთა სამინისტროში. 2018 წლის 28 დეკემბერს გახდა საქართველოს პრეზიდენტის მრჩევლად დიასპორისა და მოქალაქეობის საკითხებში/საგარეო მიმართულების კოორდინატორად. სამი დღეს შემდეგ დაინიშნა საქართველოს პრეზიდენტის ადმინისტრაციის უფროსის მოადგილედ. 2019 წლის 1 მაისს დაინიშნა საქართველოს პრეზიდენტის ადმინისტრაციის უფროსის პირველ მოადგილედ და საქართველოს პრეზიდენტის ადმინისტრაციის უფროსის მოვალეობის შემსრულებლად. ფლობს ქართულ, რუსულ, ინგლისურ და იტალიურ ენებს. საქართველოს პრეზიდენტის ოფიციალური საიტი [დაარქივებული] ↑ ნათია სულავა. თანამდებობის პირის ქონებრივი მდგომარეობის დეკლარაცია. declaration.gov.ge (2020-02-26). ციტირების თარიღი: 5 ნოემბერი, 2020.[მკვდარი ბმული]
ცისკარიშვილი (მრავალმნიშვნელოვანი)

საკუთარი სახელი ცისკარიშვილი შეიძლება აღნიშნავდეს ერთ-ერთ შემდეგ პიროვნებათაგანს: გაბრიელ ცისკარიშვილი — პოლიტიკოსი დიმიტრი ცისკარიშვილი — ელექტროფიზიოლოგი, ისტორიკოსი ივანე ცისკარიშვილი — ეთნოლოგი, ფოლკლორისტი იობ ცისკარიშვილი — მღვდელი, საზოგადო მოღვაწე იოსებ ცისკარიშვილი — პუბლიცისტი ლევან ცისკარიშვილი — ექიმი, უროლოგი მიხეილ ცისკარიშვილი — ინჟინერი პეტრე ცისკარიშვილი — ქიმიკოსი პეტრე ცისკარიშვილი — პოლიტიკოსი სოსო ცისკარიშვილი — პოლიტოლოგი
ბათოლითი

ბათოლითი — სიღრმული მაგმური ქანების განლაგების ფორმა. ბათოლითი ძალიან დიდი ზომის გამკვეთი სხეულია, რომლის ზედაპირის ფართობის რამდენიმე ასეულ ან ათასეულ კმ²-ს აღწევს. ბათოლითის გენეზისი სადავოა. ძირითად სიძნელეს სივრცის პრობლემა წარმოადგენს. ადრე ფიქრობდნენ, რომ ბათოლითი უძირო წარმონაქმნია და სიღრმეში მაგმურ კერას უკავშირდება. ცენტრალური ევროპის ბათოლითების შესწავლის მაგალითზე ჰ. კლოოსმა დაამტკიცა მათი შიგაფორმაციული ბუნება. ზოგი მკვლევარი ბათოლითს გეოსინკლინში ღრმად დაძირულ ნალექთა ნაწილის დნობას უკავშირებს, ნაწილი კი — გრანიტიზაციას. ქართული საბჭოთა ენციკლოპედია, ტ. 2, თბ., 1977. — გვ. 148.
ბათომეტრი

ბათომეტრი — ხელსაწყო, რომლითაც სინჯავენ ბუნებრივი წყალსატევის სიღრმეს, იღებენ წყალს სიღრმიდან წყლის გამოსაკვლევად. ბათომეტრი არის მყისი და ხანგრძლივი ავსებისა. ხელსაწყო XIX საუკუნეში გამოიგონეს. ბათომეტრი გამოიყენებოდა ოკეანოლოგიაში, თუმცა დღეს მას უკვე იშვიათად იყენებენ. ქართული საბჭოთა ენციკლოპედია, ტ. 2, თბ., 1977. — გვ. 148.
ლიანა ჯოჯუა

ლიანა ჯოჯუა (დ. 22 მარტი, 1995) — ქართველი შერეული საბრძოლო ხელოვნების (MMA) მებრძოლი, რომელიც ამჟამად იბრძვის აბსოლუტურ საბრძოლო ჩემპიონატში (UFC). ჯოჯუა პროფესიით მასწავლებელია. დამთავრებული აქვს მოსკოვის სახელმწიფო პედაგოგიური უნივერსიტეტი. მას აქვს მუსიკალური განათლება. ლიანა ჯოჯუა UFC-ის საიტზე[მკვდარი ბმული] ↑ Staff. (2020-06-15) Liana Jojua. UFC.com. ციტირების თარიღი: 2020-09-07[მკვდარი ბმული]
დელავერის უნივერსიტეტი

დელავერის უნივერსიტეტი (ინგლ. The University of Delaware, შემოკლებით - ინგლ. UD ან უბრალოდ ინგლ. Delaware) კერძო-საჯარო კვლევითი უნივერსიტეტი ამერიკის შეერთებულ შტატებში, დელავერის შტატის ქალაქ ნიუარკში. მთავარი კამპუსი მდებარეობს ქალაქ ნიუარკში, თუმცა უნივერსიტეტის კამპუსები მდებარეობს დოვერში, ვილმინგტონში, ლიუისში და ჯორჯტაუნში. დელავერის უნივერსიტეტში არსებობს ხელოვნების კონსერვაციისა და რესტავრაციის ფაკულტეტი - ჩრდილოეთ ამერიკაში არსებულ ოთხ სასწავლო პროგრამას შორის ერთ-ერთი. 1923 წელს დელავერი იყო პირველი უნივერსიტეტი აშშ-ში, რომელმაც კურიკულუმში დაამატა საზღვარგარეთ სწავლის პროგრამა. ↑ 1.0 1.1 1.2 1.3 Integrated Postsecondary Education Data System — 1992. <a href="https://wikidata.org/wiki/Track:Q6042926"></a> ↑ U.S. News & World Report / M. Zuckerman — Washington: 1933. — ISSN 0041-5537; 1532-4907; 2169-9283 <a href="https://wikidata.org/wiki/Track:Q848629"></a><a href="https://wikidata.org/wiki/Track:Q11693671"></a><a href="https://wikidata.org/wiki/Track:Q61"></a> ↑ National Association of College and University Business Officers U.S. and Canadian 2022 NTSE Participating Institutions Listed by Fiscal Year 2022 Endowment Market Value, Change in Market Value from FY21 to FY22, and FY22 Endowment Market Values Per Full-time Equivalent Student (Excel) — 2023. <a href="https://wikidata.org/wiki/Track:Q30268203"></a> ↑ https://www.clir.org/about/current-sponsors-and-funders ↑ http://old.arl.org/arl/membership/members.shtml ↑ https://web.archive.org/web/20231020113811/https://orcid.org/members ↑ https://web.archive.org/web/20240120073011/https://secure.aacu.org/iMIS/AACUR/Membership/MemberListAACU.aspx ↑ https://web.archive.org/web/20240120080233/https://acememberdirectory.azurewebsites.net/ ↑ https://web.archive.org/web/20240126121019/https://nhalliance.org/about/members/ ↑ https://web.archive.org/web/20240202185017/https://open.umn.edu/oen/members ↑ https://web.archive.org/web/20221215225406/https://www.heliosopen.org/members ↑ https://web.archive.org/web/20240227092307/https://www.cni.org/about-cni/membership/members ↑ https://web.archive.org/web/20230815075752/https://www.aplu.org/members/our-members/ ↑ https://web.archive.org/web/20231016073235/https://www.crl.edu/membership/members ↑ https://web.archive.org/web/20231015070603/https://sparcopen.org/who-we-are/members/ ↑ 16.0 16.1 16.2 16.3 16.4 16.5 Carnegie Classification of Institutions of Higher Education — 1970. <a href="https://wikidata.org/wiki/Track:Q4223026"></a> ↑ Welcome to Study Abroad. University of Delaware. ციტირების თარიღი: January 25, 2016.
ლეონარდო (2021 წლის ტელესერიალი)

ლეონარდო (იტალ. Leonardo) — ისტორიული დრამა, რომელიც შეიმუშავეს ფრენკ სპოტნიცმა და სტივენ ტომპსონმა. სერიალი აწარმოა იტალიურმა კომპანია Lux Vide-მა Rai Fiction-თან პარტნიორობით, Sony Pictures Entertainment-მა, ფრენკ სპოტნიცის კომპანია Big Light Productions-მა და ფრედი ჰაიმორის Alfresco Pictures-მა France Télévisions-სა და RTVE-სთან თანამშრობლობით. სერიალის გამოსვლა 2021 წლის დასაწყისში იგეგმება. ირლანდიელი მსახიობი ეიდან ტერნერი, რომელიც ცნობილია როლებისთვის ტელესერიალში „პოლდარკი“ და ფილმების სერიაში „ჰობიტი“, ასრულებს ლეონარდოს როლს. ეიდენ ტერნერი — ლეონარდო და ვინჩი ჯანკარლო ჯანინი — ანდრეა დელ ვეროკიო მატილდა დე ანჯელისი — კატერინა და კრემონა ფრედი ჰაიმორი — სტეფანო ჯირალდი ჯეიმზ დ'არსი — ლუდოვიკო სფორცა მაქს ბენეტი — ჩეზარე ბორჯია მირიამ დალმაციო — ბეატრიჩე დ’ესტე რობენ რენუჩი — პიერო და ვინჩი გაერთანებულ სამეფოსა და ირლანდიაში სერიალი 2021 წლის 16 აპრილს Amazon Prime-ზე გამოვა. „ლეონარდო“ — კინოფილმების ინტერნეტ-მონაცემთა ბაზა (ინგლისური) Leonardo - Aidan Turner - First Look ↑ 'Leonardo', arriva sul piccolo schermo la vita del geniale inventore toscano it. La Repubblica (24 February 2021). ციტირების თარიღი: 14 March 2021. ↑ Aidan Turner e Matilda De Angelis nelle prime immagini ufficiali di “Leonardo” it. rbcasting.com (11 აგვისტო, 2020 წ.). ციტირების თარიღი: 5 ნოემბერი, 2020. ↑ 3.0 3.1 Leonardo serie TV quando esce? Cast, trama e streaming it. visto.tv (16 ოქტომბერი, 2020 წ.). დაარქივებულია ორიგინალიდან — 2020-10-31. ციტირების თარიღი: 5 ნოემბერი, 2020. ↑ Leonardo. ციტირების თარიღი: February 23, 2021 ↑ Leonardo – Listings. ციტირების თარიღი: March 14, 2021 ↑ კრეგი, დევიდ. Leonardo release date: Latest news on Aidan Turner’s da Vinci drama (March 15, 2021). ციტირების თარიღი: April 2, 2021
სამარყანდის ოლქი

სამარყანდის ოლქი (ვილაეთი) (უზბეკ. Samarqand viloyati) — უზბეკეთის რესპუბლიკის ადმინისტრაციული ერთეული. ადმინისტრაციული ცენტრი — ქალაქი სამარყანდი. შეიქმნა 1938 წლის 15 იანვარს. მდებარეობს რესპუბლიკის ცენტრალურ ნაწილში, მდინარე ზარაფშანის შუა დინების აუზში. ფართობი 16.4 ათასი კმ². სამარყანდის ოლქის ჩრდილოეთ ნაწილში ნურათაუს და აქთაუს ქედები, ყიზილყუმის უდაბნოს ნაწილი; სამხრეთში — ზარფაშანის ქედის ჩრდილოეთ კალთები და ყარნაბჩულის სტეპი. ერთადერთი დიდი მდინარეა ზარაფშანი. სამარყანდის ოლქში განვითარებულია მანქანათსაშენი, ლითონდასამუშავებელი, ქიმიური, მსუბუქი და კვების მრეწველობა, მექანიზებული სოფლის მეურნეობა. სოფლის მეურნეობაშ დიდი ადგილი უკავია სარწყავ მიწებს. აგებულია წყალსაცავები და საირიგაციო არხები. მოჰყავთ ბამბა, თამბაქო, მარცვლოვნები, კარტოფილი, ბოსტნეული, ხილი. აშენებენ მსხვილრქოსან საქონელს, ცხვარს, თხას. განვითარებულია მეაბრეშუმეობა. სამარყანდის ოლქს კვეთს სარკინიგზო მაგისტრალი კრასნოვოდსკ-ტაშკენტი. განვითარებულია საჰაერო მიმოსვლა. ქართული საბჭოთა ენციკლოპედია, ტ. 8, თბ., 1984. — გვ. 707.
ყირმიზი-ბაზარი

ყირმიზი-ბაზარი (აზერ. Qırmızı Bazar — „წითელი ბაზარი“, სომხ. Կարմիր Շուկա) — დაბა აზერბაიჯანში, ხოჯავენდის რაიონში. ყარაბაღის ომის შემდეგ აკონტროლებს არაღიარებული მთიანი ყარაბაღის რესპუბლიკა, რომლის ადმინისტრაციული დაყოფის მიხედვით შედის მარტუნის რაიონის შემადგენლობაში. აზერბაიჯანის ადმინისტრაციული დაყოფით შედის ხოჯავენდის რაიონის შემადგენლობაში. სოფელზე გადის გზატკეცილი „ჩრდილოეთი-სამხრეთი“, რომელიც მთიანი ყარაბაღის ჩრდილოეთ და სამხრეთ ნაწილებს აკავშირებს სტეფანაკერტთან. 1992 წლის მაისის შემდეგ აკონტროლებდა სომხეთის შეიარაღებული ძალები, ხოლო ყარაბაღის ომის დასრულების შემდეგ არაღიარებული მთიანი ყარაბაღის რესპუბლიკის ძალები. ყირმიზი-ბაზარი GEOnet სახელების სერვერზე ყირმიზი-ბაზარი
შრი-ლანკის კულტურა

შრი-ლანკის კულტურა — შრი-ლანკის კულტურასა და ტრადიციებზე უდავოდ დიდ გავლენას ახდენს ინდური წეს-ჩვეულებები და ეროვნული მახასიათებლები, ამიტომ კუნძულის მკვიდრთა მხატვრობა, მუსიკა, არქიტექტურა და ხალხური ხელოვნება დიდწილად ინდურ ტრადიციებს მოგვაგონებს. კუნძულებზე პირველი ადამიანები უკვე არსებობდნენ ქვის ხანაში. შემდეგ, ცეილონში დასახლდა სინჰალური ტომები, რომლებიც ინდოეთიდან ჩამოვიდნენ ძვ.წ. 300 წლის შემდეგ, ბუდიზმი აღწევს კუნძულზე და ეს რელიგია ერთ-ერთი ყველაზე მნიშვნელოვანი ხდება და სერიოზულ კვალს ტოვებს შრი-ლანკის კულტურაში. შრი-ლანკის მოსახლეობას მიაჩნია, რომ სიწმინდეებს სამკურნალო თვისებები და ჯადოსნური ძალა აქვთ. მათი ასეთი წარმოდგენები და რწმენა იძლევა გარანტიას, რომ ბუდიზმი კუნძულის მთავარ რელიგიად დარჩება. იუნესკოსა და მსოფლიო მემკვიდრეობის სიის ნუსხაში ​​შედის შრი-ლანკის რამდენიმე ადგილი. "სიგირიას" კლდოვანი ციხე, რომელიც V საუკუნეში მოჭრილ კლდეში აიგო, მთავარი ღირებულება იყო სარკისებური ოთახი ფრესკა. მათი სიმაღლე 40 მეტრს აღწევდა, ხოლო სიგრძემ 140 მეტრს აჭარბებდა. "დამბულას" ოქროს მღვიმეების ტაძარს, რომელიც ჩვენს წელთაღრიცხვამდე I საუკუნიდან არის ცნობილი, დიდი მნიშვნელობა აქვს შრი-ლანკას კულტურაში, რადგან იგი ორი ათასწლეულზე მეტია მომლოცველთა ადგილია. წმინდა ტაძრების კომპლექსს სამხრეთ აზიის უდიდეს გამოქვაბულ სტრუქტურას უწოდებენ. შუა საუკუნეების დედაქალაქ "ცეილონ პოლონარუვაში" არის ქვის ეკლესია და ბუდას უზარმაზარი ქანდაკება. ქანდაკებების უზარმაზარ ზომას ხელი არ შეუშლია მოქანდაკეებისათვის, გადმოეცათ რეალიზმი და ღვთაების ადამიანური თვისებები. ცეილონის ჩაი ერთ-ერთ ყველაზე მაღალხარისხოვნად ითვლება და მისი ჯიშები საშუალებას აძლევს გურმანებსა და კოლექციონერებს ნამდვილი სიამოვნება ჰქონდეთ შრი-ლანკაში შვებულების დროს ან მათი დასვენების დროს. მათ ყოველთვის ჰქონდათ საპატიო ადგილი შრი-ლანკის კულტურაში. სამკაულები თავადაზნაურობის ეროვნული სამოსის დეკორაციად იქცა და მათ მოპოვებამ მოულოდნელი შემოსავალი მოუტანა მაღაროების მფლობელებს . [მკვდარი ბმული] https://hu.aroundtravels.com/articles-on-sri-lanka/culture-sri-lanka-tradition-features.html]
Tayanna

ტეტიანა რეშეტნიაკი (უკრ. Тетяна Михайлівна Решетняк; დ. 29 სექტემბერი, 1984), უფრო მეტად ცნობილი სასცენო სახელით Tayanna — უკრაინელი მომღერალი, მსახიობი და კომპოზიტორი. იყო ჯგუფ „Горячий Шоколад“-ის („ცხელი შოკოლადი“) წევრი. გამოშვებული აქვს ორი სტუდიური ალბომი. ბიოგრაფია
მარია ტერეზა ჩიბო-მალასპინა

მარია ტერეზა ჩიბო-მალასპინა (იტალ. Maria Teresa Cybo-Malaspina; დ. 29 ივნისი, 1725, ნოველარა, იტალია — გ. 29 დეკემბერი, 1790, მოდენა, იტალია) — იტალიელი წარჩინებული ჩიბო-მალასპინათა საგვარეულოდან. მასასა და კარარას სუვერენული ჰერცოგინია 1731-1790 წლებში. მოდენისა და რეჯიოს კონსორტი ჰერცოგინია 1780-1790 წლებში როგორც ერკოლე III-ის პირველი ცოლი. მასას ჰერცოგინია მარია ბეატრიჩეს დედა. მარია ტერეზა დაიბადა 1725 წლის 29 ივნისს ნოველარაში, ჩრდილოეთ იტალიაში. იგი იყო მასასა და კარარას ჰერცოგ ალდერანო I-ისა და მისი ცოლის, რიკარდა გონძაგას ასული. ვინაიდან იგი უფროსი შვილი იყო და ძმაც არ ჰყავდა, მარია ტერეზა თავიდანვე მამის პირველ მემკვიდრედ მოიაზრებოდა. 1731 წლის 18 აგვისტოს ალდერანო გარდაიცვალა, რა დროსაც ორივე საჰერცოგოს ტახტი ექვსი წლის მარია ტერეზამ დაიკავა. 1734 წლის 10 ნოემბერს, 9 წლის მარია ტერეზა მიათხოვეს გაფრანგებულ იტალიელ მთავარს, სუასონის გრაფ ევგენი სავოიელს, რომელიც სავოიის ჰერცოგ კარლო ემანუელე I-ის შთამომავალი იყო, კარინიანოს შტოდან. წყვილმა ერთმანეთთან შეხვედრა ვერც მოასწრო, რადგან ევგენი იმავე წლის 23 ნოემბერს, ქორწილიდან რამდენიმე კვირაში გარდაიცვალა. ვინაიდან ქორწინება კონსუმირებული არ იყო, რომის პაპმა იგი ანულირებულად სცნო და მარია ტერეზას ხელახალი ქორწინების შანსი მისცა. 1741 წელს იგი ცოლად გაჰყვა მოდენისა და რეჯიოს პრინც ერკოლეს, ჰერცოგ ფრანჩესკო III-ისა და ჰერცოგინია შარლოტ აგლაე ორლეანელის უფროს ძეს. წყვილს ერთობ უიღბლო ქორწინება ჰქონდა, რომელშიც მარია ტერეზამ სულ ორი ბავშვი გააჩინა, რომელთაგან მხოლოდ პრინცესა მარია ბეატრიჩემ მიაღწია ზრდასრულობამდე. ვინაიდან მათ მეტი შვილი აღარ უჩნდებოდათ, ოთხივე საჰერცოგოს მემკვიდრედ მარია ბეატრიჩე მოიაზრებოდა. მარია ბეატრიჩეთი მალევე დაინტერესდა ავსტრიისა და საღვთო რომის იმპერატრიცა მარია ტერეზია, რომელმაც მათ მისი და თავისი შუათანა ძის, ლეოპოლდის დაქორწინება შესთავაზა, თუმცა მოდენელებმა უარი უთხრეს. მოგვიანებით, 1771 წლის 15 ოქტომბერს მარია ბეატრიჩე მარია ტერეზიას მეორე ვაჟზე, ფერდინანდ კარლზე დააქორწინეს, რითაც შეიქმნა ჰაბსბურგ-ესტეს დინასტია, რომელიც ერკოლეს შემდეგ მართავდა მოდენას. 1780 წლის 22 თებერვალს მისი მამამთილი გარდაიცვალა, ჰერცოგი ერკოლე III გახდა და მარია ტერეზაც მოდენისა და რეჯიოს ახალ ჰერცოგინიად გვევლინება. ამის შემდეგ მარია ტერეზამ საბოლოოდ მიატოვა ქმარი და ცალკე გადავიდა საცხოვრებლად, სადაც გაატარა დარჩენილი ცხოვრება. იგი 1790 წლის 29 დეკემბერს, 65 წლის ასაკში გარდაიცვალა მოდენაში. მისი დაღუპვის შემდეგ მასასა და კარარას ახალი ჰერცოგინია მისი ასული გახდა. მარია ტერეზას შვილები მხოლოდ მეორე ქმრისგან ჰყავდა: მარია ბეატრიჩე (1750-1829), ცოლად გაჰყვა ერცჰერცოგ ფერდინანდ კარლ ავსტრიელს, რომელთანაც შეეძინა ათი შვილი; რინალდო ფრანჩესკო (1753), გარდაიცვალა ჩვილი; Anne Mueller von der Haegen: Art & Architecture Tuscany, h.f. Ullmann, 2010. S. 43 f. Marco Castracane: Gli italiani e l'arte, 2011, S. 88 f. Provinzfaschismus in Italien: Politische Gewalt und Herrschaftsbildung in der Marmorregion Carrara, 1921-1924 Roger Engelmann Oldenbourg Verlag, 1992, S. 39
მერაბ დვალიშვილი

მერაბ დვალიშვილი (დ. 10 იანვარი, 1991) — ქართველი შერეული საბრძოლო ხელოვნების (MMA) მებრძოლი, რომელიც ამჟამად იბრძვის აბსოლუტურ საბრძოლო ჩემპიონატში (UFC). UFC-ის ზემსუბუქი წონის მოქმედი ჩემპიონი. მერაბ დვალიშვილი ვანის რაიონის სოფელ სულორში იზრდებოდა, სწავლობდა სულორის საშუალო სკოლაში, მოგვიანებით სწავლა განაგრძო თბილისში. ახალგაზრდულ ასაკში დაიწყო ვარჯიში ქართულ ჭიდაობაში, სამბოსა და ძიუდოში. 21 წლის ასაკში საცხოვრებლად გადავიდა აშშ-ში და გახდა პროფესიონალური შერეული ორთაბრძოლების მებრძოლი. მისი მწვრთნელები არიან რეი ლონგო და მატ სერა. 2019 წელს დვალიშვილმა სამბოს მსოფლიო ჩემპიონატზე, 68კგ წონით კატეგორიაში დაიკავა მეორე ადგილი. ის ფინალში რუს სტეფან კობენოვთან დამარცხდა. დვალიშვილმა პროფესიონალურ კარიერაში ჩატარებული 22 ბრძოლიდან, 18 მოიგო, მათ შორის სამში გამარჯვება ნოკაუტით მოახერხა. მისი დებიუტი UFC-ში 2017 წლის 9 დეკემბერს, ფრენკი საენზის წინააღმდეგ შედგა. შეხვედრაში მსაჯთა გადაწყვეტილებით საენზმა გაიმარჯვა. მერაბ დვალიშვილმა ბოლოს წინა ბრძოლა UFC-ში 2024 წლის 18 თებერვალს, ჰენრი სეხუდოს წინააღმდეგ გამართა და მსაჯების გადაწყვეტილებით, ზედიზედ მე-10 გამარჯვება მოიპოვა. 2024 წლის 14 სექტემბერს, დაამარცხა მოქმედი ჩემპიონი შონ ო’მალი და ზემსუბუქი წონის ჩემპიონი გახდა. მერაბ დვალიშვილი UFC-ის საიტზე ↑ „მოჩხუბარაძიდან“ „ცუკერას გლადიატორამდე“ - რას ჰყვება მერაბ დვალიშვილის მასწავლებელი - kvirispalitra.ge ↑ დვალიშვილი: სოფელში გავიზარდე, მიზანი დავისახე, მსურს სამაგალითო ვიყო - crystalsport.ge ↑ მერაბის ცხოვრება ერთი დიდი კინოა, რომლის პირველი სერია ვანში დაიწყო, თბილისში გაგრძელდა, ახლა კი ნიუ იორკის სერია გადის...“- რას წერს გოგა ჩანადირი მერაბ დვალიშვილზე ↑ ვანის მერის ოფიციალური ფეისბუკ გვერდი ↑ Blaine Henry. (October 7, 2020) Stepan Kobenov: Combat Sambo World Champion. Fight-Library.com. ↑ LI’s Dvalishvili to debut at UFC Fresno en. დაარქივებულია ორიგინალიდან — 2021-03-01. ციტირების თარიღი: 2020-11-06. ↑ UFC Fight Night 123 results: Frankie Saenz outworks Merab Dvalishvili for split decision en (10 December 2017). ↑ „მერაბ დვალიშვილმა ჰენრი სეხუდო მსაჯების გადაწყვეტილებით დაამარცხა #1TVSPORT“. 1tv.ge. ციტირების თარიღი: 18 თებერვალი, 2024. შეამოწმეთ თარიღის პარამეტრი |access-date=-ში (დახმარება) ↑ „მერაბ დვალიშვილმა ჰენრი სეხუდო მსაჯების გადაწყვეტილებით დაამარცხა #1TVSPORT“. 1tv.ge. ციტირების თარიღი: 14 სექტემბერი, 2024. შეამოწმეთ თარიღის პარამეტრი |access-date=-ში (დახმარება)
Underwater

Underwater — „ბეიტსის მოტელის“ პირველი სეზონის მეცხრე ეპიზოდი, რომელიც ეთერში 2013 წლის 13 მაისს გავიდა. აბერნატი უფრო მკაცრ ზომებს მიმართავს, თუმცა ნორმამ არ იცის, მისგან რას ითხოვს. მის ბლერ უოტსონი ნორმანს წარმოსახვის უნარის გამოყენებისთვის ამხნევებს; ბრედლი და დილანი დაახლოვდებიან, ხოლო ემა მარიხუანას მიიღებს. ნორმანს ესიზმრება, რომ ბრედლის აბაზანაში ახრჩობს. მუქარის წერილის მიღების შემდეგ ნორმა გადაწყვეტს, რომ მოტელი გაყიდოს და სახლი ჰავაიში იყიდოს, სადაც ნორმანთან ერთად გადავა. ბლერ უოტსონს უნდა, რომ ნორმანმა მისი მოთხრობა გამოაქვეყნოს, თუმცა ამისთვის ნორმას ნებართვა სჭირდება. ერთ-ერთი ტრიმერი სახელად განერი ემას მარიხუანის ნამცხვარს აძლევს; ემა ცდუნებას ვერ გაუძლებს და შეჭამს. დილანი ბრედლის მამამისის კაბინეტში შეაპარებს, სადაც იგი გაიგებს, რომ მამამისი ვიღაც ქალს ინიციალით „B“ სასიყვარულო წერილებს სწერდა. ბლერ უოტსონი გადაწყვეტს, რომ ნორმანის მოთხრობა ნორმას ნებართვის გარეშე გამოაქვეყნოს. ნორმას გაყიდვების მენეჯერი ეუბნება, რომ მისი საკუთრება ვერ გაიყიდება. უკან დაბრუნებულ ნორმას ჯეიკი მანქაში იარაღით დახვდება. ის ამბობს, რომ შელბის მისი 150 000 დოლარი მართებდა, რომელიც ნორმამ მომდევნო დღეს ნავსადგურზე უნდა მიუტანოს, წინააღმდეგ შემთხვევაში კი მას და მის შვილებს მოკლავს. ნორმა თანხმდება. ვერა ფარმიგა — ნორმა ბეიტსი ფრედი ჰაიმორი — ნორმან ბეიტსი მაქს ტირიოტი — დილან მასეტი ოლივია კუკი — ემა დეკოდი ნიკოლა პელცი — ბრედლი მარტინი ჯერ ბერნსი — ჯეიკ აბერნატი ნესტორ კარბონელი — ალექს რომერო ვინსენტ გეილი — გილ ტერნერი იენ ტრეისი — რემო უოლესი კიგენ კონორ ტრეისი — ბლერ უოტსონი ალექსანდრ კალვერტი — რა'უფი კინენ ტრეისი — განერი მეტ ელისი — დენი მერსედეს დე ლა ზერდა — სამერი მეტიუ მაკოული — მეტ ბრაუნშტეინი დასტინ შვარცი — ყვავილის მიმტანი ფერა ავივა — მიღები ამ ეპიზოდს 2,84 მლნ-მა ადამიანმა უყურა. Underwater — კინოფილმების ინტერნეტ-მონაცემთა ბაზა (ინგლისური) ↑ ამანდა კონდოლოი. (14 მაისი, 2013 წ.) Monday Cable Ratings: NBA Basketball Wins Night + 'Love & Hip Hop Atlanta', 'Monday Night RAW', 'Teen Mom II', 'Bates Motel' & More. დაარქივებულია ორიგინალიდან — 2013-10-13. ციტირების თარიღი: 14 მაისი, 2013 წ..
ვიოსა ოსმანი

ვიოსა ოსმანი-სადრიუ (ალბ. Vjosa Osmani-Sadriu; დ. 17 მაისი, 1982) — კოსოვოელი პოლიტიკოსი, იურისტი და პედაგოგი. კოსოვოს პრეზიდენტის მოვალეობის შემსრულებელი 2020 წლის 5 ნოემბრიდან. კოსოვოს პარლამენტის თავმჯდომარე 2020 წლის 3 თებერვლიდან. პირველი ქალი ამ თანამდებობაზე. კოსოვოს პარლამენტის დეპუტატია 2010 წლიდან. იურიდიულ მეცნიერებათა დოქტორი. თავისუფლად ფლობს ინგლისურ, თურქულ და სერბულ ენებს. გათხოვილია, ჰყავს ტყუპები. ↑ Президент Косова Хашим Тачи ушел в отставку. Он обвинен в военных преступлениях. Русская служба Би-би-си (2020-11-05). ციტირების თარიღი: 2020-11-06. ↑ 2.0 2.1 Vjosa Osmani - Sadriu. Kuvendi i Kosovës. დაარქივებულია ორიგინალიდან — 2020-08-11. ციტირების თარიღი: 2020-04-03.
ფრანც მერინგი

ფრანც მერინგი (დ. 27 თებერვალი, 1846 — გ. 29 იანვარი, 1919, ბერლინი) — გერმანელი მარქსისტი ფილოსოფოსი, ისტორიკოსი და პოლიტიკოსი. 1866-1870 წლებში განათლება მიიღო ლაიფციგისა და ბერლინის უნივერსიტეტებში. 1882 წელს გახდა ფილოსოფიის დოქტორი. 1891 წლიდან იყო გერმანიის სოციალ-დემოკრატიული პარტიის წევრი, იყო ამ პარტიის მემარცხენე-რევოლუციური ფრთის ლიდერი. იყო პარტიის გამოცემის, „Neue Zeit-ის“ თანამშრომელი. 1902-1907 წლებში რედაქტორობდა „Leipziger Volkszeitung-ს“. მერინგი იკვლევდა და აქვეყნებდა კარლ მარქსისა და ფრიდრიხ ენგელსის ნაშრომებს. მერინგის ნაშრომებია „ლეგენდა ლესინგის შესახებ“ (1893), „შუა საუკუნეების დასასრულის შემდეგდროინდელი გერმანიის ისტორია“ (1910). ქართული საბჭოთა ენციკლოპედია, ტ. 6, თბ., 1983. — გვ. 588.
ლუიჯი მერკანტინი

ლუიჯი მერკანტინი (დ. 20 სექტემბერი, 1821 — გ. 17 ნოემბერი, 1872, პალერმო) — იტალიელი პოეტი. ავტორია ძირითადად საომარი სიმღერებისა. მონაწილეობდა 1848-1849 წლების რევოლუციაში, ემხრობოდა ჯუზეპე გარიბალდის. დაწერა „გარიბალდის ჰიმნი“ (1860), რომელიც იტალიელი ხალხის ეროვნულ სიმღერად იქცა. ფართოდ გავრცელდა მისი ბალადა „საპრიელი მომკელი ქალი“ (1857). ქართული საბჭოთა ენციკლოპედია, ტ. 6, თბ., 1983. — გვ. 589.